Pornizh

Pornizh a zo ur gumun eus Breizh el Liger-Atlantel hag e Bro-Raez. Pennlec'h Kanton Pornizh eo.
 Douaroniezh 
E su Breizh emañ Pornizh, er su da aber al Liger hag en norzh da Enez Nervouster. War vord Bae Bourc'hnevez emañ.

 Kumunioù amezek 

 Anv 
A. Pornizh:

 Erwan Vallerie ː Porsnith, 1187; Porsniti, Pornit, 1083; Pornic, 1206; Pornic, 1383; Pornit, 1394; Pornic, 1399; Pornid, 1418; Pornit, 1435; Pornic, 1451; Pornis, 1487

B. Klionː Claone, XIvet

 Ardamezioù 
 Istor 
 Dispac'h Gall 
 Krouet e voe kumun Pornizh e 1790 diwar ar barrez katolik. Lakaet e voe da benn Kanton Pornizh hag e Bann Pembo. E 1800 e voe lakaet en Arondisamant PemboCassini - EHESS - Fichenn kumun Pornizh.

 Brezel-bed kentañ 
 Mervel a reas 62 waz ag ar gumun abalamour d'ar brezel, da lavaret eo 2,95 % eus he foblañs e 1911Les soldats de Loire Inférieure - Monumant ar re varv.
 Kemmoù Arondisamant 
 1926: lakaet e voe ar gumun en Arondisamant Sant-Nazer pa voe diskaret Arondisamant Pembo.
 1973: Lokmaria ha Klion a voe staget ouzh kumun PornizhCassini-EHESS.
 Eil brezel-bed 
 Mervel a reas seizh den eus ar gumun abalamour d'ar brezel hervez monumant ar re varvMemorial Genweb.
 Trevadennoù 
 Brezel Aljeria: mervel a reas tri milour eus ar gumun hervez monumant ar re varvMemorial Genweb.

 Sevenadur 

Darvoudoù-sport a bep seurt
 26 a viz Gouere 2003: 19 hag 2 diwezhañ tennad-hent Tro Bro-C'hall etre Pornizh ha Naoned (a-benn d'an eur); trec'h eo David Millar (Skos).
Gouelioù
 Meurlarjez e miz Ebrel (a-hed an deiz hag an noz)Presse-Océan, d'al Lun 22 a viz Ebrel 2013, pajenn 7.
 Gouel Breizh tro-dro da zevezh Sant-Erwan d'an 19 a viz Mae.
 Gouel Sant-Jili tro-dro d'an 2 a viz Gwengolo.

 Brezhoneg 
Un nebeud anvioù a orin brezhonek a gaver e Pornizh hag e Bro-Raez. Koulskoude ne voe ket ar brezhoneg evit chom pell er c'horn-se eus ar vro ma voe mouget abred. N'eo ket anavezet-kaer istor ar brezhoneg e bro-Raez.

Abaoe fin an  da nebeutañ eo krog Pornizhiz zo da labourat evit lakaat war wel o breizhadelezh. Intrudu zo bet kemeret gant ar bed kevredigezhel ha darempredoù zo bet skoulmet gant an dilennidi.

Kentelioù brezhoneg d'an dud deuet a zo gant Kelc'h Keltiek Pornizh abaoe 1999. E 2004 e oa bet staliet panelloù divyezhek war hentoù mont tre ar gumun.

D'ar 1añ a viz Meurzh 2006 e oa bet votet ar garta Ya d'ar brezhoneg gant kuzul-kêr ar gumun. Kentañ kumun Breizh-Uhel o sinañ ar garta eo bet Pornizh.

E deroù ar bloavezhioù 2000 e voe ur raktres hag ur stourm evit sevel ur skol divyezhek prevez e Pornizh. Kazeg a reas an emsaverien kar-o-yezh d'ar mare-se. Tamm-ha-tamm e reas e dreuz ar soñj sevel Skol Diwan Pornizh er gumun. E miz Gwengolo 2012 eo bet digoret ar skol Diwan gant 14 bugel (1,1% eus skolidi ar gumun evit a sell ouzh ar c'hentañ derez)Ofis ar Brezhoneg, anezhi ar skol vrezhonek kentañ e su al LigerDigor eo Skol Diwan Pornizh (pennad-skrid Ouest-France).

E Pornizh eo diazezet an embanner Thierry Jamet a lakaas treiñ Harry Potter e brezhoneg.

Lakaet ez eus bet e plas gant an dud binvioù stummañ evit ma c'hallfe ar yezh adwriziennañ er gumun. Bep un tammig en em zispak un tamm buhez sevenadurel vrezhonek er vro.

 Skol Diwan Pornizh 
Serret eo bet Skol Diwan Pornizh e 2013, pa oa bet digoret e 2012Skol Diwan Pornizh - Agence Bretagne Presse.

 Poblañs 

 Emdroadur ar boblañs abaoe 1962 

Melestradurezh
Roll ar vaered zo betHistoire de Pornic (Loire-Inférieure), Recherches Historiques sur Pornic gant A. Bouyer, Eil embannadur, Embannadurioù La Vague, 1937 Prantad  Anv  Strollad  KargoùOberennoù pennañ02/1790-11/1790Boisselier Joseph11/1790-1791Boutet1791-IIIJoseph RocheteauIII-IVBonfilsIV-1800Martin VoisinE anv zo bet roet d'ar straed a goubl an ti-kêr ouzh ar marc'had1800-1802Thomas Babin1802-1803Léonard Quirouard1803-1814René Paynot 1814-1820  Édouard Thomas   roet e zilez 1820-1827  Jean Benoist   bet kuzulier 1827-1830  Pierre Perrotin   1830-1832  Eugène Terrier  1832-1835J.-B. Quirouard 1835-1843  Julien Guichet   marv e-pad e amzer-gefridi 1843-1848  Julien Quirouard  1848-1852Toussaint Guillon 1852-1856  Dr. Stanislas Bocandé  1856-1860Guillaume Tardif1860-1866Dr. Stanislas Bocandé1866-1870Adrien Thibaudnoter1870-1872Toussaint Guillon 1872-1888  Jean Louis Chollet   1888-1895  Achille Landreau  noter 1895-1912  Auguste Laraison  miliner 1912-1919  Dr Louis Simon   1919-1929  Alfred Chauvin   1929-1943  Joseph Girard    ...   1985-1993 Gilbert Pollono  1993-2014 Philippe BoënnecUMP <small> Da vezañ klokaet.

 Lec'hioù brudet ha monumantoù 
 Abati Lokmaria Pornizh.
 Kastell Pornizh.
 Ar porzh.
 Lokmaria-Pornizh.
 Iliz katolik Sant Pêr, e KlionClochers de France.
 Iliz katolik Sant JiliClochers de France.
 Iliz katolik Intron-VariaClochers de France.
 Chapel Intron-Varia Gwir-SikourClochers de France.
 Monumant ar re varv er vered, luc’hskeudennoùMemorial GenwebMemorial Genweb. 
 Plakenn ar re varv 1914-1918 en iliz katolik, luc’hskeudennoùMemorial GenwebMemorial Genweb ha plakenn ar re varv 1939-1945 ha Brezel Aljeria, luc’hskeudennoùMemorial GenwebMemorial Genweb. 
 Bezioù ar C'hommonwealth
 Bezioù ar C'hommonwealth e bered kumun Klion: Le Clion-sur-Mer Communal Cemetery
 Bro Niver a soudarded44 (Aerlu 1 Morlu 2 Tirlu 41) Dianv tremen 25 Hollad tremen 70
Marvet int e-pad an Eil Brezel-bed. An darn vrasañ eus ar vilourion douaret er vered (33 diwar ar 44 milour anavezet hag an darn vrasañ eus ar re chomet dianv) a varvas d'ar 17 a viz Even 1940 pa voe kaset d'ar strad ar mordreizher RMS Lancastria eus ar Rouantelezh-Unanet e donvor Sant-Nazer. An daou vartolod a varvas e miz Meurzh 1942 goude an Oberiadenn ChariotCommonwealth War Graves Commission.
 Bezioù ar C'hommonwealth e bered kumun Lokmaria: Ste. Marie Communal Cemetery
 Bro Niver a soudarded24 (Aerlu 1  Tirlu 23) Dianv tremen 10Holladtremen 34
Marvet int e-pad an Eil Brezel-bed. An darn vrasañ eus ar vilourion douaret er vered
a varvas d'ar 17 a viz Even 1940 pa voe kaset d'ar strad ar mordreizher RMS Lancastria eus ar Rouantelezh-Unanet dirak Sant-NazerCommonwealth War Graves Commission.

 Bered ar C'hommonwealth: Pornic War Cemetery 
 Bro Niver a soudarded 2 Tirlu 2 Aerlu8 (Aerlu 7Morlu 1)147 (Aerlu 29 Morlu 4 Tirlu 114) 1 Aerlu Dianv 160 Brezel-bed kentañ2 Hollad 397Brezel bed kentañ 2 Eil brezel bed 395
Ur vered ag an Eil brezel bed eo; degaset ez eus bet daou vez eus ar Brezel bed kentañ enni neoazh. An darn vrasañ eus ar vilourion douaret er vered a varvas d'ar 17 a viz Even 1940 pa voe kaset d'ar strad ar mordreizher RMS Lancastria eus ar Rouantelezh-Unanet e donvor Sant-NazerCommonwealth War Graves Commission.

 Tud 
Tud istorel:
Alan al Louarn, dug Breizh,
Jili Raez
François-Athanase de Charette de La Contrie

Tud brudet en deus gweladennet ar gêr gouronkañ:
skrivagnerien evel Gustave Flaubert, Paul Léautaud, Robert Browning ha Julien Gracq, Gaston Gallimard embanner eus Pariz hag ar skrivagnerien Antoine de Saint Exupéry hag Albert Camus,
livourien bet awenet gant ar gêr hag he zrowartroioù: Auguste Renoir, Edgar Maxence, Henri Lebasque, Charles Leduc, Henri Chouppe, Fernand Lantoine, Gustave Quenioux, Charles Fouqueray, Edouard Porquier, Armand Guillaumin, Gustave Loiseau, Raoul du Gardier, Max Ernst, Gustave Caillebotte, Joseph-Marie Le Tournier ha Félix Thomas.
Anvet ez eus bet ar mediaoueg gant anv an istorour naonedat Armel de Wismes.

 Ardamezeg ar familhoù 
80pxAvril, pe Apuril,

aotrounez Langotière, e KlionEn argant e zervenn c'heotet, meziet en aour, hebiaet gant div koulm penn-ouzh-pen en gul, ur skourig c'heotet en o beg

 Gevellerezh 

 Pennadoù kar 
 Klion.
 Lokmaria-Pornizh.
 Levrlennadur 

 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Erwan Vallerie : Diazezoù studi istorel an anvioù-parrez. Corpus. An Here. 1995

 Daveoù ha notennoù 

 Liammoù diavaez 
Lec'hienn ofisiel an ti-kêr
Rummad:Kumunioù bet krouet e Liger-Izelañ e-pad an Dispac'h Gall
Rummad:Bezioù-brezel ar C'hommonwealth e Liger-Atlantel
Rummad:Pornizh